|  |
| --- |
| Mal for prosjektbeskrivelse underveislading for tunge kjøretøy - søknadsfrist 21. mars 2025 |

Søker skal ta utgangspunkt i denne malen og legge den ved søknaden under digital innsending i søknadssenteret (soknad.enova.no). Malen gir veiledning til hvordan søker skal dokumentere kravene i kvalifikasjons- og rangeringskriteriene. Enova forventer en konkret og kortfattet prosjektbeskrivelse, og denne bør ikke overstige 5 - 15 sider. Søknaden skal være på norsk eller et annet skandinavisk språk, kortere vedlegg eller tekster kan godtas på engelsk. All tekst i oransje i dette dokumentet kan fjernes eller erstattes med egen tekst før innsendelse og egen profil kan benyttes. Tittelen endres til «Prosjektbeskrivelse - [Egenvalgt prosjekttittel] - underveislading for tunge kjøretøy- søknadsfrist \_\_.mars 2025»

## Sammendrag

Skriv et kort sammendrag av søknaden. Dette skal være identisk med sammendraget som legges inn ved innsendelse av søknaden digitalt, maksimalt 3 000 tegn.

## Kvalifikasjonskriterier

Dette kapittelet skal dokumentere at alle kvalifikasjonskriteriene er oppfylt. Det skal fylles ut i tabellene i malen og det kan i tillegg henvises til vedlegg.

### Overordnede krav – godkjente søkere i henhold til «Vilkår for støtte»:

|  |  |
| --- | --- |
| **Krav i «Vilkår for støtte»** | **Dokumentasjon (fylles ut av søker)** |
| For å kunne søke om støtte må søker være en virksomhet som er registrert i enhetsregisteret i Brønnøysund | Søker må oppgi org.nr registrert i Brønnøysund for å sende inn søknad.  Det kreves derfor ingen dokumentasjon på dette punktet og det skal ikke skrives noe her. |
| For å kunne søke om støtte kan søker ikke være en virksomhet i økonomiske vanskeligheter. Søker kan heller ikke være eid eller på annen måte kontrollert av en virksomhet i økonomiske vanskeligheter. Se definisjon [her](https://www.enova.no/om-enova/drift/smb-definisjonen-og-definisjonen-av-bedrifter-i-okonomiske-vanskeligheter/). | Det gjøres en sjekk av søkerselskapets økonomi ved innsending av søknaden. Enova etterspør ytterligere informasjon ved behov.  Derfor kreves ingen dokumentasjon på dette punktet og det skal ikke skrives noe her. |
| For å kunne søke om støtte kan søker ikke ha utestående krav om tilbakebetaling av ulovlig utbetalt statsstøtte | Bekreft at dette er tilfellet med en setning her i prosjektbeskrivelsen. |
| Enova vil ikke yte støtte hvor dette er i strid med sanksjoner vedtatt av EU eller norske myndigheter. | Bekreft her i prosjektbeskrivelsen at hverken søker eller eventuelle deltakere i et konsortium er omfattet av sanksjoner slik det er beskrevet i «Vilkår for støtte». Dersom det søkes på vegne av et konsortium, angi hvilke selskap som deltar. |

### Kvalifikasjonskriterier

Kvalifiserte søkere

|  |  |
| --- | --- |
| **Krav i «Vilkår for støtte»** | **Dokumentasjon (fylles ut av søker)** |
| Søker er den som skal balanseføre investeringen samt dokumenterer og rapporterer resultater. | Bekreft at dette er tilfellet med en setning her i prosjektbeskrivelsen. |
| Søker må ha tilstrekkelig finansiell gjennomføringsevne. I dette ligger at søkeren må ha stabile og tilstrekkelige finansielle ressurser til å opprettholde sin aktivitet i hele prosjektperioden og til å gjennomføre og drifte investeringen. | Beskriv finansiell situasjon og begrunn finansiell gjennomføringsevne. Beskrivelsen skal gjelde både for dette prosjektet isolert sett og dersom det søkes om støtte til flere prosjekt, skal finansiell gjennomføringsevne også beskrives for total portefølje av prosjekt det søkes om støtte til ved denne søknadsfristen. |

### Kvalifiserte prosjekt:

Fremdrift og tidsplan

|  |  |
| --- | --- |
| **Krav i «Vilkår for støtte»** | **Dokumentasjon (fylles ut av søker)** |
| Etablerer en ladestasjon som er ferdig utbygd og i drift innen 18 måneder etter vedtak fra Enova. | Fremdrift: Beskriv planlagt framdrift for prosjektet, inkludert dato for planlagt åpning og beskrivelse av hvordan prosjektet er planlagt gjennomført med hensyn til interne og eksterne ressurser (innkjøp, samarbeidspartnere mv.).  Beskriv hvilke offentlige godkjenninger som vurderes relevant for prosjektet og status på disse på søknadstidspunktet.  Nettkapasitet: Dokumentasjon av kartlagt nettkapasitet og dialog med nettselskap skal legges med som eget vedlegg for søknader som planlegger for ny nettilknytning.   * Dokumentasjonen skal vise to-veis dialog med nettselskap – nettmelding alene eller standard svar på henvendelser er ikke tilstrekkelig. * Dokumentasjonen skal sannsynliggjøre at etablering kan finne sted innen 18 mnd. Dialogen med nettselskapet må sannsynliggjøre at det er tilstrekkelig kapasitet i lokalt nett. * Dersom det er planlagt utbedringer som vil muliggjøre etablering skal nettselskap oppgi estimert dato for ferdigstillelse av utbedring. Dersom dato for ferdigstillelse er etter frist for åpning av ladestasjonen, må søker utdype hvordan effektbehovet skal oppnås i mellomtiden, eksempelvis med batteri. * Det er ikke krav om at tilknytningsforespørsel til Statnett skal være ferdigbehandlet. * Kontaktperson eller kontaktinformasjon hos nettselskapet skal oppgis slik at Enova kan ta kontakt ved behov. * Søker skal legge ved følgende tekst ved henvendelse til nettselskap, samt opplyse om søknadsfristen:   *«Vi ønsker å etablere en ladestasjon for tunge kjøretøy på [LOKASJON] og ber om en uttalelse på hvorvidt det er sannsynlig at det kan tilknyttes [oppgi effektbehov] på denne lokasjonen.*  *Denne forespørselen har bakgrunn i et prosjekt som ønsker å søke om investeringsstøtte fra Enova til etablering av ladestasjon for tunge kjøretøy. Enova understreker viktigheten av at dere som nettselskap gir likelydende svar til aktører som henvender seg angående nettkapasitet i samme område. Enova krever i sitt støtteprogram at søkere har dialog med lokalt nettselskap. Dialogen med nettselskapet skal legges ved søknaden og det er ønskelig at nettselskapet i dialogen sannsynliggjør om omsøkt kapasitet (kW) er tilgjengelig i lokalt nett. Intensjonen med dette kravet er å hindre at Enova gir støtte til lokasjoner der det er høy sannsynlighet for at etableringen ikke kan finne sted på grunn av manglende nettkapasitet.*  *Ladestasjoner som mottar investeringsstøtte, skal ferdigstilles senest 18 mnd. etter tilsagn er gitt. I de tilfeller hvor nettet er under utbedring bes nettselskap oppgi estimert tidspunkt for ferdigstillelse.*  *Flere lokasjoner er attraktive med mange aktører som ønsker å etablere seg. Det vil være maksimalt én aktør som får støtte fra Enova til etablering innenfor et avgrenset geografisk område. Det er derfor viktig at alle aktører får samme foreløpige svar og at henvendelsene ikke medfører at det reserveres kapasitet på samme lokasjon flere ganger. Vi forsøker å unngå at enkelte unnlater å søke på bakgrunn av uriktig svar om manglende nettkapasitet, dersom det er en eller flere aktører som har henvendt seg tidligere og tilsynelatende «brukt opp» ledig kapasitet.*  *Søkere til støtteprogrammet kan få dekket kostnader knyttet til anleggsbidrag. Dersom nettselskapet bes gå videre med saken av søker og det bekreftes at utredningskostnadene aksepteres, kan ikke prosjektet lenger søke støtte fra Enova. Enova ber derfor om at fristen for å akseptere anleggsbidrag tilpasses Enovas søknadsfrist for å sikre forutsigbarhet for søkere.*  *Forventet saksbehandlingstid er inntil 8 uker fra søknadsfristen. Enova ber derfor nettselskapene om å avvente å purre søker på videre prosess inntil saksbehandlingen er ferdigstilt. Ved spørsmål bes nettselskapet om å ta kontakt på: ladeinfrastruktur@enova.no*  Areal:   * Dokumentasjon av eierskap, leieavtale, intensjonsavtale for kjøp eller leie eller andre former for avtaler knyttet til planlagt areal for ladestasjonen skal legges med som eget vedlegg. Spesifiser behov for omregulering av areal og evt. tidsplan knyttet til dette, der det er aktuelt. |
| Kan ikke ha inngått økonomisk forpliktende avtale om nettilknytning/anleggsbidrag i perioden 14. februar 2024 og fram til søknadene er ferdig behandlet. | Det skal bekreftes at det ikke er inngått økonomisk forpliktende avtale om nettilknytning etter denne dato. Merk at dersom nettselskapet bes gå videre med saken og det bekreftes at utredningskostnadene aksepteres, kan ikke lenger prosjektet inngå i konkurranse om støtte fra Enova. Kravet er for å unngå at aktører binder opp tilgjengelig kapasitet i et område og dermed hindrer andre fra å søke. |
| Kan ikke ha inngått økonomisk forpliktende avtale om areal i perioden 14. februar 2024 og fram til søknadene er ferdig behandlet. | Det skal bekreftes at det ikke er inngått økonomisk forpliktende avtale om anskaffelse eller leie av areal etter denne dato.  Intensjonsavtaler som ikke er økonomisk forpliktende, er tillatt. Søknadsprosess etter plan- og bygningsloven kan startes for å utrede om man får tillatelse og eventuelt dispensasjon for etablering av ladestasjon, uten at dette regnes som at prosjektet er besluttet gjennomført. Kostnader som påløper før søknadstidspunktet, kan ikke inkluderes i prosjektkostnadene ved en eventuell senere søknad.  Kravet er for å unngå at aktører binder opp areal i et område og dermed hindrer andre fra å søke. |

Lokasjon og krav til areal

|  |  |
| --- | --- |
| **Krav i «Vilkår for støtte»** | **Dokumentasjon (fylles ut av søker)** |
| Gjelder etablering på en kvalifisert lokasjon. Søknadsdokumentet K*valifiserende lokasjoner* beskriver hvor det er åpnet for søknader ved inneværende søknadsfrist | Dette erklæres i det digitale søknadsskjemaet ved innsending på soknad.enova.no. Der velges det kategori samt det legges inn koordinater for ladestasjonen.  Skriv her i prosjektbeskrivelsen også hvilken strekning søknaden gjelder. |
| Arealet skal ha vogntog som dimensjonerende kjøretøy, men det anbefales å legge til rette for modulvogntog. | Dokumenteres med *planskisse* der svingradius er inntegnet. I tillegg skal det bekreftes at alle ladepunkt og tilhørende oppstillingsplasser inkludert i søknaden er dimensjonert for vogntog. |
| Har avkjøring og påkjøring for dimensjonerende kjøretøy som er iht. vegnormalene[[1]](#footnote-2). | Dokumentasjon på dialog vedrørende av- og påkjøring fra hovedvei, samt forhold til byggegrenser skal vedlegges. Unntak gjelder etablering der det i dag allerede er godkjent av vegeier for tilsvarende bruk av tunge kjøretøy. Dette gjelder eksempelvis etablering på eksisterende energistasjoner for tunge kjøretøy eller døgnhvileplasser. Dersom det skal etableres ny av- og påkjøring, eller eksisterende avkjørsel skal endres/utvides, skal innsendt søknad til vegeier vedlegges. Hvis avkjørselen inngår i vedtatt reguleringsplan behandles søknaden av kommunen. Søknad sendes via denne [portalen](https://www.vegvesen.no/trafikkinformasjon/langs-veien/soknad-om-avkjorsel/send-inn-soknad-om-avkjorsel/). Det stilles ikke krav til at søknaden skal være ferdigbehandlet. |
| Ivaretar trygg trafikkavvikling på ladestasjonens område, samt for kjøring mellom ladestasjonen og riksveinettet. Inne på området skal det ikke forekomme rygging med tunge kjøretøy. Arealet for lading av tunge kjøretøy skal være fysisk atskilt fra andre brukergrupper og aktiviteter. | Dokumenteres med *planskisse* og tilhørende beskrivelse der det fremkommer hvordan trygg trafikkavvikling er ivaretatt, samt fysisk skille til andre brukergrupper og aktiviteter. |
| Registrerer ladestasjonen i NOBIL ved ferdigstillelse og deler sanntidsdata med NOBIL. | Bekreft at dette er tilfellet med en setning her i prosjektbeskrivelsen. |
| Skal kunne inngå i en eventuell fremtidig ikke-diskriminerende booking-løsning, og levere data som en slik løsning vil kreve. | Bekreft at dette er tilfellet med en setning her i prosjektbeskrivelsen.  Det er ikke satt konkrete funksjonelle krav per nå knyttet til en ikke-diskriminerende booking-løsning. Formålet er å sikre at ladestasjoner som innvilges støtte vil være tilgjengelige i en fremtidig booking-løsning som går på tvers av aktører. Dette kan eksempelvis være en offentlig initiert booking-løsning, se informasjon på [denne siden](https://www.vegvesen.no/om-oss/presse/aktuelt/2022/12/planlegger-hurtiglading-for-tungbiler/) og informasjon i [Statsbudsjettet for 2022- supplerende tildelingsbrev nr. 21 – oppfølging av Nasjonal ladestrategi](https://www.regjeringen.no/contentassets/087954c97c8e47b7b2a733e350a25b4a/2022/statsbudsjettet-for-2022-supplerende-tildelingsbrev-nr.-21-oppfolging-av-nasjonal-ladestrategi-l2240787.pdf). |
| Ladestasjonen skal være døgnåpen. | Bekreft at dette er tilfellet med en setning her i prosjektbeskrivelsen. |
| Ladestasjonene, samt fysiske og digitale flater må tilfredsstille gjeldende krav til universell utforming. | Søker må bekrefte dette her i prosjektbeskrivelsen. |

### Krav angitt i dokumentet *Kvalifiserende lokasjoner*:

|  |  |
| --- | --- |
| **Krav i “Kvalifiserende lokasjoner”** | **Dokumentasjon (fylles ut av søker)** |
| Kan maksimalt være 3 km fra riksvei. Ladestasjonens ladepunkter skal være i samme område, maksimalt 300 meter kjøreavstand fra hverandre. Ladestasjoner som kan nås innen 3 km fra begge kjøreretninger vil prioriteres, som beskrevet i kapittelet *Rangeringskriterier* (i Vilkår for støtte). | Skriv ned hvilken avstand prosjektet har fra riksveg. Avstand fra riksveg beregnes ut fra punktet riksvegen skifter farge fra oransje iht. <https://vegkart.atlas.vegvesen.no/>.  Avstand mellom ladepunktene dokumenteres med målsatt *planskisse*. |
| Har plass til fysisk ladekø for ett kjøretøy i tillegg til oppstillingsplassene ved ladepunktene som etableres. | Dokumenteres med *planskisse* der det fremkommer hvor oppstillingsplasser for lading og ladekø er lokalisert. |
| Etablerer en ladestasjon som kan levere minimum 1 500 kW totalt til tunge kjøretøy. Det tillates effektdeling med annet forbruk, men ladestasjonen skal alltid gis prioritet. Batterier kan være nødvendig for å oppnå akseptable løsninger der minimumskravet til effektleveranse ikke kan oppfylles kontinuerlig. Tilknytning med vilkår aksepteres der dette ikke vil påvirke ladestasjonen oppetid i uforholdsmessig stor grad. Søker skal beskrive hvordan dette vil påvirke driften. | Dokumentasjonen av dette inngår delvis i det første punktet under «Fremdrift og tidsplan». I tillegg må det beskrives planlagt etablert totaleffekt og hvordan driften vil påvirkes dersom kravet til nettkapasitet ikke kan oppfylles kontinuerlig.  Merk at nettkapasiteten vil være høyere enn hva ladestasjonen kan levere på grunn av tap i nettstasjon og ladere. Det er effekten ladestasjonen som helhet kan levere til kjøretøy samtidig som skal legges til grunn for vurdering av minimumskravet og som grunnlag for beregning av rangeringsscore.  Dersom det er aktuelt med tilknytning med vilkår, skal søker beskrive hvilke vilkår som vil gjelde og i hvilke tilfeller utkobling eller begrensninger kan forekomme, samt vurderinger rundt hvordan dette vil påvirke ladestasjonens oppetid og hvordan kunder evt. skal kompenseres ved nedetid. Søker bes også beskrive evt. plan for avbøtende tiltak. |
| Har minst 4 CCS eller MCS ladepunkt som kan levere minimum 350 kW kontinuerlig per ladepunkt samtidig. | Søker legger inn alle planlagte ladepunkt med type og effekt i det digitale søknadsskjemaet ved innsending på soknad.enova.no. Det skal i tillegg bekreftes i prosjektbeskrivelsen at minst fire ladepunkt skal være i stand til å levere 350 kW kontinuerlig per ladepunkt samtidig.  Tunge kjøretøy kan oftest, i motsetning til personbiler, lade med høy effekt over lang tid. Det skal kunne lades med minst 350 kW over tid ved 20 C utetemperatur. Søker oppfordres til å legge ved tekniske spesifikasjoner som viser at dette tilfredsstilles.  Bakgrunnen for kravet er å sikre at ladestasjonen utstyres med hensiktsmessige ladere beregnet for tunge elektriske kjøretøy som krever høy ladeeffekt over lang tid og mellom ladeøkter dersom det er stor pågang. |
| Ladestasjonen skal kun brukes av tunge veigående kjøretøy over 3,5 tonn. | Bekreft at dette er tilfellet med en setning her i prosjektbeskrivelsen.  Området på ladestasjonen dedikert til tungtransport skal ikke benyttes av personbiler. Som nevnt under kravet til nettkapasitet, tillates det effektdeling for eksempel med personbilladere på et adskilt område, gitt at laderne til tunge kjøretøy alltid gis prioritet. |
| Ladestasjonen skal være offentlig tilgjengelig for tunge kjøretøy og gi ikke-diskriminerende tilgang til brukere, inkludert tariffer, autentiserings- og betalingsmåter samt andre vilkår og betingelser for bruk. Dette kravet ekskluderer imidlertid ikke bruk av ikke-eksklusive fordelsprogrammer eller kundeklubber som gir differensiert pris. | Søker må bekrefte dette i prosjektbeskrivelsen og kan gjerne beskrive planlagte betalingsløsninger.  En ladeoperatør står fritt til å ta ulik pris for drop in-lading og lading for kunder med etablert kundeforhold, uten at dette vil være i konflikt med kravene stilt ovenfor. Kundeforholdet må kunne etableres av alle som ønsker å benytte ladestasjonen til lading av tunge kjøretøy, også utenlandske aktører. |
| Det skal være døgnåpen og vederlagsfri tilgang til toalettfasiliteter for ladestasjonens kunder. Toalettene skal ha mulighet for håndvask med vann og såpe, og være innen 300 meter avstand fra ladestasjonen. | Søker skal bekrefte at dette vil ivaretas og beskrive valgt løsning.  Dersom det er planlagt å benytte toaletter eid eller driftet av andre aktører, skal søker bekrefte at dialog vedrørende avtale om bruk er initiert og beskrive alternativ løsning dersom slik avtale ikke blir inngått. |

## Rangering

Rangeringsscore (kr/kW) i steg 1 beregnes automatisk for Enova ved innsendt søknad, men det er likevel ønskelig at søker regner den ut og oppgir hva de beregner som score for søknaden:  
  
«Søknaden er beregnet en rangeringsscore i steg 1 på [\_\_\_] kr/kW»

Merk at det er omsøkt støttebeløp som inngår i rangeringsscore og ikke totale prosjektkostnader.

Prosjektene som når opp i konkurransen kan få dekket inntil 80% av godkjente kostnader. Det er konkurranse om midlene og det bør derfor søkes om det minste beløpet som skal til for å gjennomføre prosjektet.

**Infoboks 1: Støtteutmåling og begrensning ved utbetaling**  
Innvilget støtte vil beregnes ut fra søknadens omsøkte rangeringsscore i kr/kW. En eventuell reduksjon i rangeringsscore, gitt rangeringsprosessen steg 2 – reduksjon av rangeringsscore, vil ikke påvirke støtteutmålingen, kun rangeringen og dermed sjansene for å nå opp i konkurransen. Et prosjekt som innvilges støtte vil få endelig utbetalt tilskudd begrenset til det laveste av følgende:

* **Innvilget støttebeløp**  
  Dersom prosjektkostnadene blir høyere, vil ikke støttebeløpet økes.
* **Innvilget støtteprosent**

Dersom prosjektkostnadene blir lavere, vil støtten reduseres i henhold til innvilget støtteprosent av opprinnelig godkjente kostnader.

* **Rangeringsscore i kr/kW**   
  *Dersom rangeringsscore på en søknad som nådde opp i konkurranse er eksempelvis 1800 kr/kW, med omsøkt 3000 kW installert effekt, så vil søker motta 5,4 MNOK dersom 3000 kW blir installert. Dersom søkeren installerer mer enn 3000 kW vil søker ikke motta høyere støttebeløp enn 5,4 MNOK. Dersom søker kun installerer 2000kW vil søker motta 3,6 MNOK, nedjustert i henhold til rangeringsscoren.*

Søker skal deretter beskrive hvordan prosjektet oppfyller kriteriene gitt under kapittel Rangeringskriterier, steg 2 – reduksjon av rangeringsbrøk, i søknadsdokumentet *Vilkår for støtte til Underveislading for tunge kjøretøy.*

Karakter 0 gis der kravene til karakter 1 eller høyere ikke oppnås for de enkelte vurderingspunktene. Vurderingspunktene teller like mye. Samlet karakter normaliseres, slik at prosjektet med best totalpoeng oppnår 3 poeng og prosjektet med dårligst totalpoeng oppnår 0 poeng.

|  |  |
| --- | --- |
| **Vurderingspunkt** | **Vurderingsgrunnlag (fylles ut av søker – begrunn hvilken karakter prosjektet vurderes å oppnå. Enova kan legge til grunn en justert vurdering under saksbehandlingen)** |
| Etablering av flere ladepunkt enn minimumskravet | **Karakter 1**: Totalt 5 ladepunkt med 350 kW eller mer  **Karakter 2:** Totalt 6 ladepunkt med 350 kW eller mer  **Karakter 3:** Totalt 7 eller flere ladepunkt med 350 kW eller mer |
| Fremtidssikret for høyere effekt | I hvor stor grad ladestasjonen er tilrettelagt for fremtidig økt effekt, enten høyere effekt på enkelte ladepunkt eller flere ladepunkt.  **Karakter 1**: Trekkerør dimensjonert/forberedt for økt effekt på ladepunktene (eks. for fremtidig bytte til MCS)  **Karakter 2:** I tillegg er nettstasjon og fordelingsskap dimensjonert/forberedt for økt effekt.  **Karakter 3:** I tillegg kan det dokumenteres at det er tilgengelig betydelig økt kapasitet i lokal trafo, senest innen 5 år fra åpning av ladestasjonen. |
| Oppstillingsplasser tilrettelagt for lading under døgnhvile | Ladeplasser for lading under døgnhvile må minst kunne levere 50 kW. Det tillates effektdeling med ladepunkt for høyeffekts lading så lenge minimumskravet på 4 ladere med 350 kW alltid gis fortrinn.  **Karakter 1**: Det etableres minst 1 ladepunkt og tilhørende oppstillingsplass for lading under døgnhvile  **Karakter 2:** Det etableres minst 2 ladepunkt og tilhørende oppstillingsplass for lading under døgnhvile  **Karakter 3:** Det etableres minst 4 ladepunkt og tilhørende oppstillingsplass for lading under døgnhvile |
| Samlokalisert med servicetilbud | **Karakter 1**: Mulighet for kjøp av mat og drikke med minimum åpningstid i arbeidstid på hverdag. Eks. kiosk, dagligvare, cafe eller liknende  **Karakter 2:** I tillegg nærhet til større sentrum eller senter med bredt servicetilbud. Eks. kjøpesenter, handelsgate eller liknende.  **Karakter 3:** I tillegg tilgang til dusjfasiliteter og oppholdsrom. |
| Tilrettelagt areal for fremtidig utvidelse med flere ladepunkt, hurtig eller saktelading | **Karakter 1**: Det er plass til utvidelse med minst 2 ladepunkt og tilhørende oppstillingsplasser enten på allerede opparbeidet areal eller på nærliggende areal hvor det sannsynliggjøres at utvidelse kan gjennomføres.  **Karakter 2:** Det er plass til utvidelse med minst 4 ladepunkt og tilhørende oppstillingsplasser enten på allerede opparbeidet areal eller på nærliggende areal hvor det sannsynliggjøres at utvidelse kan gjennomføres.  **Karakter 3:** Det er plass til utvidelse med minst 5 ladepunkt og tilhørende oppstillingsplasser på allerede opparbeidet areal eller nærliggende areal eid eller leid av utbygger der det sannsynliggjøres at utvidelse kan gjennomføres. |
| Kort avstand fra avkjøring riksvei | Avstand fra riksveg beregnes ut fra punktet riksvegen skifter farge fra oransje iht. <https://vegkart.atlas.vegvesen.no/>.  **Karakter 1**: 2 – 3 km  **Karakter 2:** 1 – 2 km  **Karakter 3:** 0 – 1 km |
| Etableres på grått areal | Det er ønskelig at ladestasjonene i minst mulig grad bidrar til nedbygging av natur. Derfor gis prosjekter som benytter forringet/utnyttet areal (grå areal) en fordel i konkurransen. Dessverre finnes det ikke en klar definisjon på hva som er grått areal. Ved vurdering av dette punktet vil Enova legge til grunn kartet [FKB-Grønnstruktur](https://kartkatalog.geonorge.no/metadata/fkb-groennstruktur/86d6201a-4e0b-4f61-a1dc-c94164cfd160?search=gr%C3%B8nnstrukt). Trykk «legg til i kart» og på ikonet  for å åpne kartet. Velg «vis kart» og huk av: . Grå og sorte areal i kartet (Utnytta og vei) vil anses som grå areal i vurderingen.  Søker bes vise en illustrasjon over prosjektet «lagt oppå» dette kartgrunnlaget. Dersom etableringen skjer på et areal som ikke er kategorisert i kartet, kan foto og/eller flyfoto legges til grunn.  **Karakter 1**: 50 % av etableringen skjer på grått areal  **Karakter 2:** 80 % av etableringen skjer på grått areal  **Karakter 3:** 100 % av etableringen skjer på grått areal |

|  |
| --- |
| **Infoboks 2: Eksempel på bruk av optimeringsmodellen**  settes til 100 km  settes til 50 km  A diagram of a car  Description automatically generated  Med rangeringsmetodikken benyttet ved første søknadsfrist uten optimering, vil resultatet bli:   1. Lokasjon 3 innvilges støtte, noe som utelukker lokasjon 2 og 4 (de er mindre enn avstandskravet på 50 km fra 3.) 2. Neste lokasjon som da kan innvilges støtte, er 1 3. Deretter kan lokasjon 6 støttes. Men da oppfylles ikke avstandskravet mellom 3 og 6. 4. Deretter kan 5 støttes, dersom dette når opp i total rangering.   Total «sum rangeringsbrøk» blir 1+2+3+10=**16**. Det blir 90 km mellom 1 og 3, 89 km mellom 2 og 5 og 51 km mellom 5 og 6.  Med optimeringsmodell blir resultatet at 1, 2, 4 og 6 støttes. (, , = 1, resten 0.)  Total «sum rangeringsbrøk» blir da 2+2+2+3 = **9** og det blir 80 km mellom 1 og 2, 59 km mellom 2 og 4 og 91 km mellom 4 og 6. |

## Prosjektkostander

Søker legger inn godkjente prosjektkostnader i den digitale søknaden, fordelt på de ulike kostnadspostene. Merk at utstyr til lokal produksjon eller lagring av energi ikke kan inngå i prosjektkostnadene. Kjøp eller leie av tomt er heller ikke en godkjent prosjektkostnad. Referanseinvesteringen settes til 0 kr.

Det er ikke nødvendig for å gjenta prosjektkostnadene her i prosjektbeskrivelsen, med mindre søker ønsker å kommentere prosjektkostnadene.

## Risiko

Risikoelementer i prosjektet beskrives og vurderes/klassifiseres (eks risikomatrise og tabell med risikoelementer, tiltak og oppfølging).

## Innsending og Vedlegg

Følgende dokumentasjon må lastes opp som egne vedlegg ved innsending av søknaden i søknadssenteret (soknad.enova.no):

* Prosjektbeskrivelse (dette dokumentet)
* Dokumentasjon av kartlagt nettkapasitet og dialog med nettselskap
* Dokumentasjon av leieavtale, intensjonsavtale for kjøp eller leie eller andre former for avtaler knyttet til areal
* Sporsatt planskisse over ladestasjonen

Eventuelle andre vedlegg relevante for søknaden lastes opp under «Uspesifiserte vedlegg», for eksempel «Dokumentasjon av dialog vedrørende av- og påkjøring fra hovedvei, samt forhold til byggegrenser fra Statens Vegvesen» eller «innsendt søknad til vegeier angående etablering av ny av- og påkjøring, eller endring/utvidelse av eksisterende avkjørsel» der dette er aktuelt.

1. https://www.vegvesen.no/fag/publikasjoner/handboker/vegnormalene/ [↑](#footnote-ref-2)